La ventésima novena edición del Premiu Xuan María Acebal 2023 de poesía n’asturianu fallóse en favor del autor avilesín Xosé Anxelu Gutiérrez Morán pola so obra Les hores de lluz. Nel acta del fallu, el xuráu destaca «un llibru intensu, de voz precisa, que vuelve la mirada sobre la meyor tradición poética del Surdimentu, cola que dialoga abiertamente, llogrando da-y un timbre nuevu, personal y inconfundible”. El xuráu quixo valorar amás el nivel de toles propuestes presentaes.
#000006
Les hores de lluz ye una colección de poemes unitaria y equilibrada, a criteriu del xuráu, qu’amás resalta la riqueza formal del poemariu nel que les composiciones tienden a una consiguida y evocadora brevedá, que toma dende la suxestiva síntesis del haiku a pieces de ritmu más abiertu, igualmente concises, siguiendo l’ideal de naturaleza espresiva y difícil facilidá defendida polos clásicos.”
#000007
Xixón entama Ente fueyes Ochobre Lliterariu
#000011